text: Gammel bro bliver som ny
  04 januar 2012 kl. 15.30
  En fredet bro ved Tørning Mølle skal renoveres. Arbejdet er lige begyndte, og det betyder, at bilisterne må køre en anden vej.
  Broen skal bygges op nøjagtig som den eksisterende bro. Det vil sige, at konstruktionen skal laves af de samme materialer, som den gamle. Tykke ege-bjælker skal skiftes ud med nye, og det er lidt af en ekstra opgave, siger direktør Torben Nielsen fra entreprenørfirmaet Carl Nielsen i Haderslev.
   
  Nye broer bliver bygget af mere holdbare materialer end træ. Men det er et spændende stykke arbejde, siger Torben Nielsen. Broen blev også repareret i 1988, så den har ikke holdt så længe. Det forklarer Torben Nielsen med, at træbroen dagligt bliver udsat for større belastning fra tunge køretøjer, end den er bygget til.
  